Marius Buhl beretter at han i begyndelsen af [[1950'erne]], da han havde passeret de 60 år, foreslog kommunen, i forbindelse med planerne for udvidelsen af kommuneskolen, at man skaffede plads til en mellem- og realskoleafdeling på den ombyggede skole.<ref>Buhl skriver s. 146 ved en fejl, at i [[1955]] hed skoleinspektøren på kommuneskolen Sunesen. Denne havde imidertid af helbredsgrunde taget sin afsked i [[1945]]. Skoleinspektøren i 1955 hed M. Jørgen Nørgaard.</ref> Han ville da sælge sin skole til kommunen. Dette blev godkendt i kommunalbestyrelsen – eller sognerådet som det hed dengang – og i forbindelse med indvielsen af den ombyggede kommuneskole i [[1955]], nedlagdes Tørring Mellem- og Realskole, og elever og lærere overførtes til Tørring Kommuneskole.
Marius Buhl selv opgav arbejdet som skolemand. Han sad på det tidspunkt i Folketinget og var et fremtrædende medlem af partiet Venstre, så han har formentlig følt salget som lidt af en lettelse. I 1955 var han 65 år gammel. Han gik ud af Folketinget i [[1960]], men fortsatte endnu fire år i Nordisk Kulturkommission. Han døde i [[1975]].
Uddannelse Organisationer Uddannelsesinstitutioner